	
	
	

	
	
	

	
	
	
	

	
	
	
	



Д О К У М Е Н Т А Ц И Ј А

за продају расходованих путничких возила

Градске општине Обреновац 
Документација садржи:

· Упутство понуђачима о достављању затворених писаних понуда

· Образац понуде

· Модел уговора

УПУТСТВО

ПОНУЂАЧИМА О ДОСТАВЉАЊУ ЗАТВОРЕНИХ ПИСАНИХ ПОНУДА ЗА ПРОДАЈУ РАСХОДОВАНИХ  ПУТНИЧКИХ ВОЗИЛА 
ГРАДСКЕ ОПШТИНЕ ОБРЕНОВАЦ.

Упутство понуђачима о достављању затворених писаних понуда (у даљем тексту: Упутство) за продају расходованих путничких возила Градске општине Обреновац  садржи податке о захтевима Градске општине Обреновац у погледу садржине понуде, као и услове под којима се спроводи поступак продаје возила. 

Понуђач мора да припреми понуду и достави понуду у целини у складу са Упутством. У супротном, понуда се одбија.

Понуђач доставља понуду искључиво на Обрасцу понуде, у затвореној коверти тако да се при њеном отварању може проверити да ли је коверта онаква каква је предата, и не може се накнадно мењати. Коверта са понудим мора имати ознаку „ПОНУДА за куповину возила са назнаком назива возила које се купује – НЕ ОТВАРАТИ“, а на полеђини назив (правног лица) или име и презиме (физичког лица) и седиште/адресу и број телефона понуђача, као и име особе за контакт. За свако возило се подноси посебна понуда, у посебној коверти са наведеном назнаком.
Понуда мора да садржи понуђену цену у динарима без ПДВ-а и понуђену цену у динарима са ПДВ-ом.

Понуду могу поднети сва правна и физичка лица (домаћа и страна), која доставе понуду у складу са условима предвиђеним овим Упутством, на Обрасцу понуде. 
Образац понуде мора бити исправно попуњен и потписан, а за правно лице и оверен печатом. Уколико Образац понуде није исправно попуњен, потписан, а за правно лице и оверен печатом, понуда ће бити одбијена као непотпуна.
Понуђачи су у обавези да доставе Модел уговора попуњен, потписан и оверен печатом од стране овлашћеног лица.

 У случају подношења понуде од стране правног лица, понуда поред доказа о уплати депозита мора да садржи и: 

· за  правно лице – фотокопију извода из Агенције за привредне регистре;

· за  физичко  лице, понуда поред доказа о уплати депозита мора да садржи и:
· за домаће физичко лице – фотокопију личне карте;

· за страно физичко лице фотокопију пасоша.  

У случају сумње, градска општина Обреновац  ће затражити оригинал документа на увид. Понуђач одговара за тачност података.
Понуда се саставља тако што понуђач уписује тражене податке у Образац понуде и Модел уговора који чини саставни део овог Упутства и доставља документацију потребну за учешће у поступку продаје (документ о регистрацији односно копију личне карте, пасоша), са доказом о уплати депозита и попуњеним и потписаним Обрасцем понуде, као и Моделом уговора, за возило за које се даје понуда.

Понуђач, правно лице, дужан је да у Обрасцу понуде наведе: назив фирме, адресу, матични број и ПИБ, контакт особу, број телефона, е-mail адресу, понуђену цену по возилу у динарима без ПДВ-а и са ПДВ-ом,  име и презиме лица овлашћеног за заступање, његов потпис и печат фирме. 

Понуђач, физичко лице, дужан је да у Обрасцу понуде наведе: име и презиме понуђача, адресу, матични број и број личне карте (страно физичко лице број пасоша), контакт особу, телефон, е-mail адресу, понуђену цену по возилу у динарима без ПДВ-а и са ПДВ-ом,  потпис понуђача. 

Неблаговремено приспеле понуде биће враћене неотворене понуђачима, са назнаком да су поднете неблаговремено и неће се узети у разматрање.

Неблаговремена понуда је понуда која је предата  градској општини  по истеку датума и сата одређених у јавном огласу, као рок за подношење понуда.

Понуде које нису сачињене у складу са Упутством ће бити одбијене као непотпуне.
Непотпуна понуда је понуда која је благовремено предата али која не испуњава све захтеве из Упутства, која није достављена на Обрасцу понуде, уз коју није достављен Модел уговора попуњен, потписан и оверен печатом од стране овлашћеног лица, у којој је понуђена цена нижа од почетне продајне цене дате у јавном огласу, понуда у којој цена није наведена у динарима,  захтевана документација, као и понуде са варијантом.
Комисија ће констатовати да је поступак продаје возила неуспео: ако нико није доставио понуду, ако нико од понуђача није доставио благовремену понуду, ако нико од понуђача није доставио прихватљиву понуду.

Критеријум за избор најповољније понуде за куповину возила је највиша понуђена цена за свако појединачно возило. 
У случају да понуђачи понуде исту цену по возилу, предност ће имати понуђач чија је понуда примљена раније.

О јавном отварању понуда сачињава се Записник који садржи податке о члановима Комисије, присутним представницима понуђача, податке из понуда, достављену документацију, датум достављања понуде, време почетка и завршетка јавног отварања понуда. 

После завршетка јавног отварања понуда, разматрања понуда које испуњавају услове из овог Упутства и рангирање достављених понуда према наведеном критеријуму за избор најповољније понуде, Комисија ће донети одлуку о избору најповољније понуде у року од седам дана од дана јавног отварања понуда. Одлука о избору најповољније понуде биће објављена на сајту градске општине Обреновац  и достављена свим понуђачима у року од три дана од дана доношења исте.

Најповољнији (изабрани) понуђач ће бити позван да закључи уговор о купопродаји (на основу Модела уговора који чини саставни део Документације).

Најповољнији (изабрани) понуђач је у обавези да у року од три дана од дана закључења уговора о купопродаји уплати целокупан понуђени износ на рачун градске општине .  У случају да најповољнији понуђач у наведеном року не изврши уплату купопродајне цене за возило или из неког другог разлога одустане од куповине возила и закључења Уговора, као најповољнији ће бити изабран први наредни понуђач по рангу.

Понуђач који је потписао уговор о купопродаји и извршио финансијске обавезе према продавцу, дужан је у року од десет дана од дана потписивања уговора о купопродаји, да изврши преузимање возила о свом трошку. У случају да понуђач не изврши своју обавезу у року, градска општина Обреновац  ће зарачунати лежарину возила за сваки дан закашњења у износу од 1% продајне вредности возила. Порез и остали трошкови падају на терет купца.
Возила се продају у виђеном стању и неће се  примати никакве рекламације које се односе на квалитет и карактеристике истих.

ОБРАЗАЦ  ПОНУДЕ

Назив / име и презиме Понуђача: _______________________________________

Седиште/адреса: _________________________________________________________

Матични број и ПИБ: ______________________________________________________

Број лк и ЈМБГ/број пасоша: ______________________________________________

Телефон  / e-mail адреса: __________________________________________________

Контакт особа: ___________________________________________________________

Телефон за контакт: ______________________________________________________

	Ред. Бр.
	Намена

Марка и тип
	Рег. број возила
	Година произ.
	Инвент.

број
	Цена у динарима без ПДВ-а
	Цена у динарима са ПДВ-ом

	1.
	ПУТНИЧКО ВОЗИЛО 
FIAT500 L,1,4 
Nacionale

	BG854-TT

	2013
 
	200006

	36.000,00
	

	2.
	ПУТНИЧКО ВОЗИЛО
ŠKODA 1,8TSI
     
	BG963-DH
	  2007. 
	200000
       
	80.000,00
	

	3.
	ПУТНИЧКО ВОЗИЛО
VAZ LADA NIVA 4X4 1,7 
	BG1229-VC
	2009. 
	200001

	72.000,00
	

	4.
	ПУТНИЧКО ВОЗИЛО ŠKODA SUPERB 1,8TSI   
	BG648-GG
	2012
	200003
	120.000,00       
	


Место и датум:


   М.П.


 Потпис понуђача:

___________________                                                                              __________________________

Напомена:

· Образац понуде попунити за возило за које се доставља понуда
Овлашћено лице понуђача је дужно да попуни модел уговора, овери печатом и потпише, чиме потвђује да прихвата све елементе модела уговора.
МОДЕЛ УГОВОРА

О КУПОПРОДАЈИ ВОЗИЛА

Закључен између:

1. Градска општина Обреновац из Обреновца , коју заступа председник Мирослав Чучковић ,   (у даљем тексту: Продавац)

2. ______________________________________ (у даљем тексту: Купац)

Члан 1.


Предмет овог Уговора је купопродаја возила марке ____________________, година производње ________________, број мотора_________________, број шасије ___________________, на основу спроведене продаје путем затворених писаних понуда, јавно отворених дана  а према понуди Купца заведеној под бр. _____________ од _______________ године код Продавца.
Члан 2.


Продавац продаје возило из члана 1. овог уговора, на основу понуде бр. ________________ од ____________ године, која је саставни део овог Уговора, за купопродајну цену од _________________ динара са урачунатим порезом на додату вредност.

Члан 3.


Купац се обавезује да купопродајну цену из члана 2. овог Уговора уплати на  рачун  Продавца бр:    840-149640-27 , у року од три дана од дана закључења овог Уговора.


Ако Купац, у року из претходног става овог члана Уговора не изврши уплату купопродајне цене, сматра се да је одустао од куповине.
Члан 4.


Купац се обавезује да возило из члана 1. овог Уговора са одговарајућим исправама, преузме најкасније у року од десет дана од дана закључења овог Уговора, о свом трошку.

У случају да Купац не изврши преузимање у року из претходног става овог члана Уговора, Продавац ће зарачунавати лежарину возила за сваки дан закашњења у износу од 1% продајне вредности возила.

Купац возило купује у виђеном стању, без права на било какву рекламацију.

Члан 5.


О извршеној примопредаји возила из члана 1. Овог Уговора сачињава се Записник о примопредаји, у два примерка који потписују овлашћени представници Продавца и Купца.

Члан 6.

Порез и остале трошкове за пренос власништава на возилу које је предмет овог уговора о купопродаји, сноси купац.
Члан 7.


За све што није регулисано овим уговором, примењују се одредбе Закона о облигационим односима, које регулишу ову материју.

Члан 8.


Уговорне стране су сагласне да све евентуалне неспоразуме решавају споразумно, а у супротном  уговара се надлежност Основног суда у Обреновцу.

Члан 9.


Овај Уговор је сачињен у четири  примерака, од којих три задржава Продавац, а један примерак задржава Купац.


Купац







     За  продавца
                                                                                                        ПРЕДСЕДНИК ГО              _____________                                                              _____________________________

                                                                                                    Мирослав Чучковић

